ફરી એનું એ જ સુકેતુ પુરાણ.. આરતીએ પોતે જ કુસુમને વિદાય કરી દીધી. કુસુમની ઉંમર પણ એવી જ હતી, કદાચ એને પોતાને ખબર નહતી કે એ સુકેતુ તરફ ખેંચાતી જાય છે! કુસુમ ભરયુવાનીમાં હતી. જ્યાં સુધી કોઈક નિયંત્રણ હેઠળ હતી ત્યાં સુધી મન ભટકાવાથી દૂર રહી શક્યું હતું, એ પરિબળ દૂર શું થયું, સાધકના ખોળિયામાં ધરબાઈને ગૂંગળાતી સ્ત્રી તેનામાં જાગી ઉઠી હતી તે સ્પષ્ટપણે દેખાઈ રહ્યું હતું. આવું ક્યાં નથી થતું હોતું? આરતીએ ફરી મન મનાવવાનો પ્રયાસ કર્યો, પોતે ક્યાં અવગત નહોતી આ સંતત્વના સંસારની આંટીઘૂંટીઓથી, છતાં મનમાં કશુંક તૂટી રહ્યું હતું.